Pregnantia ectopic

Le pregnantia ectopic es un implantation e crescimento del ovo foras de le cavitate uterin. Le localisation pote esser tubaric, tubo-ovaric, ovaric, abdominal, intraligamentar e cervical. Le tubaric es le plus frequente, e divide se:
 intramural: in le parte del tubo juxta  le pariete uterine
 isthmic: in le medio del tubo (le parte plus stricte)
 ampullar: in le tertie externe del tubo: il es le forma plus frequente
 infundibular: in le fimbrias del pavilion tubaric
In le tubo-ovari le sacco fetal constitue se per un parte de tubo e per le histo ovaric. In le ovaric le crescimento ha loco completemente in le parenchyma ovaric, ben que le ovario pote adaptar se plus facilemente que le tubo, iste rumpe se plus precocemente. Le abdominal pote esser de implantation primari o secundari, in iste caso post un implantation in le tubo o le ovario. Su frequentia es de 2.5 pro cento e le forma secundari es le plus frequente. Le ovo implanta se apud le organos abdominal e le placenta misce se inter le intestinos, le vesica, le hepate etc. con un reaction decidual del peritoneo. Iste varietate de pregnantia ectopic da como resultato un feto morte calcificate (un litopedio, i.e. infante de saxo) o macerate, in casos multe rar le feto pote superviver usque le termination del pregnantia, ma il pote esser multe hasardose pro le matre e le feto frequentemente ha malformationes. 

Frequentia:
1.0 pro cento del nativitates, plus frequente in multiparas e nulliparas.

Etiologia:
Salpingitis chronica, principalmente causate per chlamydiasis
Deformitates congenite del tubo
Endometriose 
Structura del cavitate tubaric pro pression externe 
Dyskinesia ciliar pro le fumar 

Indicios: 
Il es amenorrhea de breve duration, pseudomenstruo o hemorrhagia uterin pauco e viscose. Il ha dolor unilateral in fossa iliac. In le tacto vaginal senti se un tumor longe juxtauterin dolorose e le utero es parve pro le tempo de amenorrhea. Per echographia pote se observar un sacco embryonic active e juxtauterin. 

Evolution: 
Le pregnantia ectopic evolve usque le aborto tubaric o ruptura. In alcun casos forma se un pregnantia extrauterin abdominal secundari, ma le major del vices il ha hemorragia interne e shock hypovolemic mortifere. 
Diagnose differential: 
 Aborto
 Canceres del pregnantia
 Cyste del ovario
 Adnexite
 Appendicite acute 

Tractamento:
Un diagnose precoce permitte le uso de Metrotexate ( dose: 50 miligramos pro metro quadrate de superficie corporee) pro tractar le pregnatia ectopic in caso de que: 
	Non ha shock.
	Le sacco mesura minus de 3.5 centimetros
	Existe le capacitate de mesurar le gonadotrophina chorionic
Chirurgia: 
salpingectomio o salpingoophorectomio ( il es le ablation del tubo de Fallopio o del ovarios)

Categoria:medicina
Categoria:gynecologia